ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ኣብ ጎጃም ንመጽናዕቲ ዝወፈሩ ምሁራት ግዳይ ዕስለ ኣድመኛታት ኮይኖም 26 ጥቅምቲ 2018 ምንጪ ስእሊ, Gonji kolela comm/ FB መግለጺ ስእሊ, ዕዳጋ ጎንጂ ቆለላ ኣብ ክልል ኣምሓራ ዞባ ምዕራብ ጎጃም ንመፅናዕቲ፡ ኣብ ልዕሊ ዝወፈሩ ሰባት ብዕስለ ቅትለት ከም ዝተፈፀመ፡ ምምሕዳር እቲ ዞባ ኣረጋጊፁ። ብበለካ ለኽዐካን ወረ ዝተለዓዓለ ህዝቢ ብዕስለ ብዝፈፀሞ መጥቃዕቲ ክልተ ምሁራን ተቐቲሎም፡ ሓደ ቆሲሉ። ኣብቲ ዞባ ሓላፊ ቤት ፅሕፈት ህዝባዊ ርክባት፡ ወረዳ ጎንጂ ቆለላ ኣቶ ኣንተነህ በላይ፡ "ቅድሚኡ ኣብ ባህርዳር ክታበት ሰለዝተውሃበ ሰባት ሞይቶም ዝብል ወረ ተዘርጊሑ ነይሩ። ብድሕሪኡ ናብ ከባቢና ንመፅናዕቲ ዝመጽኡ ሰባት ነይሮም። እቲ ናይ ባህርዳር ወረ ናባና በፂሑ ስለዝነበረ እዞም ሙሁራት ንተመሳሳሊ ዕላማ ዝመጽኡ እዮም። ዘርእና ዘጥፍእ ክታበት ይህቡ ኣለዉ ዝብል መረዳእታ ተዘርጊሑ።" ብዕስለ ዝፍፀም መጥቃዕቲ፡ ኣብ ኢትዮጵያ ምኽንያት ምጥፋእ ህይወትን ንብረትን ኮይኑ ቀፂሉ'ሎ "ክንመሃር ኣይኽኣልናን፤ ዓሌት ዝፈለየ ጥቕዓት ይፍፀመና ኣሎ" ቀብሪ ኣብ ጣና በለስ ዝተቐተሉ ሰባት ሎሚ ተፈፂሙ እቶም ሓላፊ ከምዝብሉዎ፡ እቶም ምሁራን ደብዳበ ሒዞም እንተነበሩ'ኳ ንወረዳ ግን ኣየፍለጡን። ናብ ቤት ፅሐፈት ጥዕና ብቐጥታ ኣትዮም፤ 'ኣብ ክልተ ዝተመረፃ ኣብያተ ትምህርቲ ኢና ክንሰርሕ' ኢሎም። እቲ ቤት ፅሕፈት እውን ደብዳበ ፅሒፍሎም። ሽዑ "ኣዲስ ኣለም ኣብ ዝበሃል ቤት ትምህርቲ ምርመራ ሸንትን ቀልቀልን እናካየዱ፡ 'ህፃናት ተምሃሮ ብክታበት ይውድኡ ኣለዉ' ደቅና ብክታበት ተወዲኦም" ዝብል ወረ ብደገ ከምዝተዘርግሐ ይዛረቡ። "መዓልቲ ዕዳጋ ስለዝነበረ ድማ ነዚ ዝሰምዐ ኩሉ ተኣኻኺቡ ኣብ ልዕሊ እቶም ሰባት መጥቃዕቲ ፈፂሙ። ኣባላት ፍሉይ ሓይሊ በፂሖም ክቆፃፀርዎ ኣይከኣሉን" ኢሎም። እቲ ቅትለት ከም ዝተፈፀመ ንቢቢሲ ዘረጋገፁ ኣብቲ ዞባ ዋና ኣመሓዳሪ ወረዳ ጎንጂ ቆለላ ኣቶ ደመቀ መላኩ ብወገኖም፡ ኣባላት ፀጥታ ክቆፃፀርዎ ዘይከኣሉ ናብቲ ቤት ትምህርቲ ካብ ዓቕሚ ንላዕሊ ብዙሕ ሰብ ከም ዝተመመ ሓቢሮም። "ብጣዕሚ ብዙሕ ሰብ ስለዝመጽአ ዘብዐኛታት ክቆፃፀርዎም ኣይከኣሉን። ኣባላት ፀጥታ'ውን ነቶም ሰባት እናተኸላኸሉ ናብ ጣብያ ፖሊስ ከብፅሕዎም ፈቲኖም ውሑዳት ስለዝነበሩ ግን ኣይሰመረሎምን። ፖሊስ 'ውን ቁፅሩ ውሑድ ስለዝነበረ ነቲ ኩነታት ክቆፃፀሮ ኣይከኣለን" ኢሎም። ቢቢሲ ዝረኸቦ መረዳእታ ከምዝሕብሮ፡ በዚ ዕስላዊ መጥቃዕቲ ህይወቶም ዝሰኣኑ ክልተ ምሁራን እዮም። እቲ ሓደ ካብ ዩኒቨርሲቲ ኣዲስ ኣበባ ዶክትሬቱ ንኽሰርሕ ንመፅናዕቲ ዝመጽአ ወሰን ታፈረ እንትኸውን፡ እቲ ካልኣይ ድማ ኣብ ወረዳ ሜጫ ኣብ ዝርከብ ጣብያ ጥዕና ዝሰርሕ በዓል ሞያ ጥዕና ማንደፍሮ ኣብይ ዝበሃል እዩ። ሓደ ናይቲ ወረዳ በዓል ሞያ ጥዕና'ውን ጉድኣት በፂሕዎ'ሎ። በቲ ገበን ዝተጠርጠሩ ኣስታት 27 ሰባት ኣብ ትሕቲ ቁፅፅር ፖሊስ ውዒሎም ምፅራይ ይግበር ከም ዘሎ ዝሓበሩ እቶም ዋና ኣመሓዳሪ፡ ናይቲ ከባቢ ተወላዲ ዝውንንዋ ሓንቲ መኪና'ውን ናይቶም ግዳይ መጥቃዕቲ ዝኾኑ ሰባት'ያ ብዝብል ከም ዝተቓፀለት ኣረዲኦም። እቲ ህዝቢ ነቲ ሓቂ ምስፈለጠ ኣብ ከመይ ዝበለ ስምዒት ምህላዉ ንምፍላጥ ንሓላፊ ቤት ፅሕፈት ህዝባዊ ርክባት ወረዳ ጎንጂ ቆለላ ኣቶ ኣንተነህ በላይ ሕቶ ኣቕሪብናሉ። "ጉድኣት ዝበፅሖም ሰባት ናይዚ ወረዳ ሰባት እዮም። በዚ ምኽንያት እቲ ማሕበረሰብ ኣብ ጣዕሳ እዩ ዝርከብ። 'ደቅና ብኢድና ኣጥፊእና። ንሃገር ዝረብሑ ሙሁራት ስኢንናዮም' ብዝብል ነስሓ፡ ተጠርጠርቲ ባዕሉ ኣሕሊፉ ይህብ ኣሎ።" ኢሎም። ቅድም ክብል ብፍላይ ኣብ ክልል ኣምሓራ፡ ብዝፈላለዩ በለካ ለኽዐካ ወረታት ተመሳሳሊ መጥቃዕቲ ከምዝተፈፀመ ዝዝከር እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
